CELEX: 22018D1029
Language: lt
Date: 1522108800000
Title: 2018 m. kovo 27 d. ES ir Turkijos asociacijos tarybos sprendimas Nr. 1/2018, kuriuo iš dalies keičiamas Sprendimo Nr. 1/98 dėl prekybos žemės ūkio produktais tvarkos 2 protokolas [2018/1029]

20.7.2018   
            
            
               LT
            
            
               Europos Sąjungos oficialusis leidinys
            
            
               L 184/10
            
         ES IR TURKIJOS ASOCIACIJOS TARYBOS SPRENDIMAS Nr. 1/2018
   2018 m. kovo 27 d.
   kuriuo iš dalies keičiamas Sprendimo Nr. 1/98 dėl prekybos žemės ūkio produktais tvarkos 2 protokolas [2018/1029]
   ES IR TURKIJOS ASOCIACIJOS TARYBA,
   atsižvelgdama į Europos ekonominės bendrijos ir Turkijos asociacijos susitarimą (1),
   atsižvelgdama į Europos ekonominės bendrijos ir Turkijos asociacijos susitarimo papildomą protokolą (2), ypač į jo 35 straipsnį,
   kadangi:
   
               (1)
            
            
               EB ir Turkijos asociacijos tarybos sprendime Nr. 1/98 (3) nustatyta lengvatinė tvarka, taikoma Sąjungos ir Turkijos prekybai žemės ūkio produktais. To sprendimo 2 protokole išsamiai apibūdinta lengvatinė tvarka, taikoma Sąjungos kilmės žemės ūkio produktų importui į Turkiją, įskaitant užšaldytos galvijienos importui taikomą lengvatinę tvarką;
            
         
               (2)
            
            
               Sąjunga ir Turkija surengė konsultacijas ir susitarė iš dalies pakeisti lengvatinę tvarką, taikomą Sąjungos kilmės galvijienos produktų importui į Turkiją, ir išplėsti Sprendimo Nr. 1/98 2 protokolo priede nustatytos galiojančios tarifinės kvotos taikymo sritį, į ją įtraukiant šviežią ir atšaldytą galvijieną;
            
         
               (3)
            
            
               EB ir Turkijos asociacijos tarybos sprendimo Nr. 1/98 2 protokolas turėtų būti atitinkamai iš dalies pakeistas,
            
         NUSPRENDĖ:
   1 straipsnis
   Sprendimo Nr. 1/98 2 protokolo priedas iš dalies keičiamas pagal šio sprendimo priedą.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2018 m. kovo 27 d.
      
         
            ES ir Turkijos asociacijos tarybos vardu
         
         
            Pirmininkė
         
         F. MOGHERINI
      
   
   
      (1)  OL L 361, 1977 12 31, p. 29.
   
      (2)  OL L 361, 1977 12 31, p. 60.
   
      (3)  1998 m. vasario 25 d. EB ir Turkijos asociacijos tarybos sprendimas Nr. 1/98 dėl prekybos žemės ūkio produktais tvarkos (98/223/EB) (OL L 86, 1998 3 20, p. 1).
   
      PRIEDAS
      Sprendimo Nr. 1/98 2 protokolo priede KN kodo 0202 20 įrašai pakeičiami taip:
      
         
                     „KN kodas
                  
                  
                     Aprašymas
                  
                  
                     Didžiausio palankumo režimo muito normos sumažinimas (%)
                  
                  
                     Tarifinė kvota (neto masė tonomis)
                  
               
                     0201 20 
                     0202 20 
                  
                  
                     Kitos galvijų skerdenų dalys su kaulais, šviežios, atšaldytos arba užšaldytos
                  
                  
                     50 % sumažinimas; didžiausias muitas neviršija 30 %
                  
                  
                     5 000 
                  
               
                     0201 20 
                     0202 20 
                  
                  
                     Kitos galvijų skerdenų dalys su kaulais, šviežios, atšaldytos arba užšaldytos
                  
                  
                     30 % sumažinimas; didžiausias muitas neviršija 43 %
                  
                  
                     14 100 “.